भारत में बैंकिंग
भारतीय रिजर्व बैंक का राष्ट्रीयकरण स्वतन्त्रता के उपरान्त सन् 1949 में किया गया। इसके कुछ वर्षों के उपरान्त सन् 1955 ई. में इंम्पीरियल बैंक ऑफ इण्डिया का भी राष्ट्रीयकरण किया गया और उसका नाम बदल करके भारतीय स्टेट बैंक रखा गया। आगे चलकर सन् 1959 ई. में भारतीय स्टेट बैंक अधिनियम बनाकर आठ क्षेत्रीय बैंकों का राष्ट्रीयकरण किया गया। वर्तमान में ये आठों बैंक भारतीय स्टेट बैंक समूह के बैंक कहे जाते हैं। इन आठों बैंकों के नाम - स्टेट बैंक ऑफ हैदराबाद, स्टेट बैंक ऑफ बीकानेर एण्ड जयपुर, स्टेट बैंक ऑफ इन्दौर, स्टेट बैंक ऑफ मैसूर, स्टेट बैंक ऑफ ट्रावणकोर इत्यादि हैं। देशभर में इनकी लगभग 15,000 शाखायें हैं।
भारतीय रिज़र्व बैंक नोट मुद्रण (प्रा) लिमिटेड
भारतीय रिज़र्व बैंक नोट मुद्रण लिमिटेड (BRBNML) की स्थापना भारत में बैंक नोट का उत्पादन बढ़ाने के उद्देश्य से भारतीय रिज़र्व बैंक द्वारा अपने संपूर्ण स्वामित्वाधीन उसकी सहायक कम्पनी के रूप में 3 फरवरी 1995 को हुई ताकि रिज़र्व बैंक देश में बैंक नोट के लिए आपूर्ति तथा मांग के बीच के अन्तर को मिटा सके। बीआरबीएनएमएल का पंजीकरण कम्पनी अधिनियम 1956 के अंतर्गत लिमिटेड कम्पनी के रूप में किया गया है एवं उसका पंजीकृत तथा कार्पोरेट कार्यालय बंगलुरु में स्थित है। कम्पनी मैसूर प्रेस संभालती है। जो की कर्नाटक मे है प्रेस की वर्तमान क्षमता 2 शिफ्ट बेसिस पर प्रति वर्ष 9 बिलियन नोट छापने की है।